**ΕΛΛΗΝΙΚΗ ΔΗΜΟΚΡΑΤΙΑ Αθήνα, 21 Σεπτεμβρίου 2024**

**ΠΡΩΤΟΔΙΚΕΙΟ ΑΘΗΝΩΝ**

|  |  |
| --- | --- |
| **ΠΡΟΣ:** | **1) Τον Δικηγορικό Σύλλογο Αθηνών (Δ.Σ.Α.)** (με την παράκληση να ενημερωθούν οι κ.κ. Δικηγόροι της χώρας μέσω της Ολομέλειας των Δικηγορικών Συλλόγων)Ταχ. Δ/νση: Ακαδημίας 60, ΤΚ: 10679 – Αθήνα |
|  | **2) Τον Δικηγορικό Σύλλογο Πειραιώς (Δ.Σ.Π.)** Ταχ. Δ/νση: Λεωφόρος Ηρώων Πολυτεχνείου 47, ΤΚ: 18535 – Πειραιάς **3) Το Νομικό Συμβούλιο του Κράτους (Ν.Σ.Κ.)****Κεντρική Υπηρεσία/Γραφείο Προέδρου** |
|  | Ταχ. Δ/νση :Ακαδημίας 68, Τ.Κ.:106 79 – Αθήνα |

 **ΑΝΑΚΟΙΝΩΣΗ**

**ΘΕΜΑ: Κατάθεση εισαγωγικών δικογράφων της δίκης που απευθύνονται στις Περιφερειακές Έδρες του Πρωτοδικείου Αθηνών**

Κατόπιν ενημέρωσής μας για εμφάνιση περιπτώσεων αδυναμίας κατάθεσης εισαγωγικών δικογράφων της δίκης που απευθύνονται στις Περιφερειακές Έδρες του Πρωτοδικείου Αθηνών (Περιφερειακές Έδρες Αμαρουσίου, Περιστερίου, Κορωπίου, Καλλιθέας και Ελευσίνας), είτε στις ίδιες είτε στην έδρα του Πρωτοδικείου, γίνεται γνωστό ότι, προς αποτροπή του κινδύνου απώλειας προθεσμιών και μέχρι την οριστική αντιμετώπιση του προβλήματος, έχουν ήδη δοθεί σαφείς οδηγίες στους Προϊσταμένους της Γραμματείας των Περιφερειακών Εδρών, ώστε από Δευτέρα, 23 Σεπτεμβρίου 2024, να γίνονται **αποκλειστικά σε αυτές** **δια ζώσης** καταθέσεις τέτοιων δικογράφων.

Τέλος, επισημαίνεται ότι το Τμήμα Πληροφορικής του Πρωτοδικείου Αθηνών καταβάλλει ιδιαίτερες προσπάθειες -ακόμη και πέραν του ρόλου του- προκειμένου σύντομα να καταστεί εφικτή η δια ζώσης και ηλεκτρονική κατάθεση δικογράφων που απευθύνονται στις Περιφερειακές Έδρες τόσο στις ίδιες όσο και στην έδρα του Πρωτοδικείου. Για την έναρξη της κατάθεσης αυτής θα ακολουθήσει νεότερη ανακοίνωσή μας το αμέσως προσεχές χρονικό διάστημα.

**Ο Πρόεδρος του Τριμελούς Συμβουλίου**

**Διεύθυνσης του Πρωτοδικείου Αθηνών**

**Χριστόφορος Λινός**

 **Εφέτης**